CELEX: 62019TN0315
Language: fi
Date: 2019-05-22 00:00:00
Title: asia T-315/19: Kanne 22.5.2019 — BT v. komissio

22.7.2019   
            
            
               FI
            
            
               Euroopan unionin virallinen lehti
            
            
               C 246/35
            
         
      Kanne 22.5.2019 — BT v. komissio
      (asia T-315/19)
      (2019/C 246/37)
      Oikeudenkäyntikieli: ranska
      
         Asianosaiset
      
      
         Kantaja: BT (edustaja: asianajaja J.-N Louis)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 20.7.2018 tehdyn komission päätöksen, jolla kantajalta evättiin jälkeen jääneen eläke
               
            
                  —
               
               
                  velvoittamaan vastaajan korvaamaa oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäisen kanneperusteen mukaan Euroopan unionin virkamiehiin sovellettavien henkilöstösääntöjen liitteessä VII olevassa 20 artiklassa asetettu viiden vuoden kestoa koskeva edellytys on lainvastainen ensinnäkin, koska sillä luodaan mielivaltaista syrjintää palveluksessa olevien virkamiesten ja eläkkeellä olevien virkamiesten välille. Toiseksi kantaja katsoo, että vaikka edellytys yhden vuoden vähimmäiskestosta on perusteltu avioliittoon liittyvien väärinkäytösten välttämiseksi, viiden vuoden vähimmäiskesto puolestaan on mielivaltainen, asiaan soveltumaton ja epäoikeudenmukainen. Kolmanneksi kantaja katsoo, että tällainen edellytys on omiaan epäämään perusteettomasti oikeuden jälkeen jääneen eläkkeeseen menehtyneen virkamiehen puolisolta, jolla oli kuitenkin mainitun virkamiehen kanssa suunnitelma yhteisestä elämästä.
               
            
                  2)
               
               
                  Toinen kanneperuste perustuu Euroopan unionin virkamiehiin sovellettavien henkilöstösääntöjen 27 d artiklan rikkomiseen.